Cuneiform Tablet CCT 2 36a (BM 113289)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma pu-šu-ke-en₆-ma a-na la-ma-sí qí-bi-ma 1 ma-na 15 GÍN KÙ.BABBAR ni-is-ḫa-sú DIRI ša-du-a-sú ša-bu ku-nu-ki-a dan-a-šùr na-áš-a-ki-im lu ší-im 1 TÚG ù 2 TÚG ša qá-bu-ul-tim ša a-na ṣé-ri-a tù-šé-bi₄-li-ni KÙ.BABBAR-ap-ki gám-ra-ki-im 21 ma-na URUDU SIG₅ ik-ri-bu ša bé-lim 2 sú-pá-na-an ša UD.KA.BAR 14 e-<gap> <gap> ma-na maš-qal-tim a-la-nu mì-iš-lúm kà-bu-tù-tum mì-iš-lúm ta-zi-ki pá-šu-ru-um ša a-na ki-ta-um 5 e-pá-da-tum tal-ḫa-dí-a-tum 0.33333 ma-na KÙ.BABBAR lu ša-wi-ru lu mu-sà-ru-um ša ṣú-ḫa-ri-im KI.LÁ.BI 0.66666 ma-na 2.5 GÍN a-ḫa-ma a-nu-qú-šu ṣú-ḫa-ra-am ú am-tám mì-ma a-nim dan-a-šùr i-ra-de₈-a-ki-im a-pu-tum ṣú-ḫa-ra-am a-na ma-ma-an lá tù-ší-ri-ma i-na qé-ra-be-tim li-ir-bi i-nu-mì dan-a-šùr a-ni-ša-am ú-ṣí-a-ni ša-wi-ri-šu ù mu-sà-ra-am a-ṣé-er 0.33333 ma-na KÙ.BABBAR ša a-dí-nu-šu-ni a-na dan-a-šur dí-ni-ma ŠU.NÍGIN ša 1 ma-na KÙ.BABBAR ší-ma-am li-iš-am lu-šé-ri-am